

LĒMUMS

Ādažos, Ādažu novadā

2024. gada 28. martā **Nr.** **105**

**Par jauna darba uzdevuma apstiprināšanu īpašumu Rīgas gatvē 5 un Rīgas gatvē 7, Ādažos, lokālplānojuma izstrādei un lokālplānojuma izstrādes vadītāja maiņu**

Ādažu novada pašvaldības dome (turpmāk – Dome) izskatīja SIA “Build Up” (reģ.nr.: 40003711500, juridiskā adrese: Rīgas gatve 5, Ādaži, Ādažu nov., Latvija, LV-2164, e-pasts: [info@buildup.lv](mailto:info@buildup.lv)) (turpmāk – Sabiedrība) 15.02.2024. iesniegumu Nr. 20240215-1 (reģistrēts 16.02.2024. ar Nr. ĀNP/1-11-1/24/898) ar lūgumu pagarināt nekustamā īpašumu Rīgas gatvē 5 un Rīgas gatvē 7, Ādažos (turpmāk - Īpašums) lokālplānojuma darba uzdevuma termiņu, saglabājot 2021.gada 27.aprīlī izdotos darba uzdevuma nosacījumus.

Izvērtējot iesniegumu un ar to saistītos apstākļus, konstatēts:

* 1. 27.04.2021. Dome pieņēma lēmumu Nr.80 “Par atļauju izstrādāt lokālplānojumu nekustamajiem īpašumiem “Rīgas gatve 5” un “Rīgas gatve 7””, ar kuru tika uzsākta Īpašuma lokālplānojuma izstrāde, par lokālplānojuma izstrādes vadītāju tika apstiprināta Ādažu novada būvvaldes vadītāja – Ingūna Urtāne, kā arī apstiprināts darba uzdevums lokālplānojuma izstrādāšanai (turpmāk – Darba uzdevums) ar derīguma termiņu – divi gadi;
  2. no 01.01.2023. ir izbeigtas darba tiesiskās attiecības starp Ingūnu Urtāni un Ādažu novada pašvaldību;
  3. Darba uzdevuma derīguma termiņš ir beidzies 27.04.2023.;
  4. ir mainījušies tiesiskie apstākļi, uz kuru pamata tika izdots Darba uzdevums:

- 01.01.2024. spēku ir zaudējis Covid-19 infekcijas izplatības pārvaldības likums;

- 25.02.2022. spēku ir zaudējuši Ādažu novada pašvaldības 27.07.2010. saistošie noteikumi Nr. 22 "Saistošie noteikumi par Ādažu novada augstas detalizācijas topogrāfiskās informācijas un citas ģeotelpiskās informācijas aprites kārtību Ādažu novadā";

* 1. saskaņā ar Sabiedrības sniegto informāciju, šobrīd notiek darbs pie lokālplānojuma redakcijas izstrādes;
  2. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
  3. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
  4. Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punkts noteic, ka plānošanas dokumentu izstrādi organizē un vada ar pašvaldības lēmumu apstiprināts izstrādes vadītājs – pašvaldības amatpersona vai darbinieks;
  5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punkts noteic, ka pašvaldība pieņem lēmumu par teritorijas plānojuma vai lokālplānojuma izstrādes uzsākšanu, apstiprina darba uzdevumu un izstrādes vadītāju,

Pamatojoties uz Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punktu un 75.punktu, kā arī ņemot vērā, ka jautājums tika izskatīts un atbalstīts Attīstības komitejā 13.03.2024., Ādažu novada pašvaldības dome

NOLEMJ:

1. Apstiprināt jaunu darba uzdevumu lokālplānojuma nekustamajiem īpašumiem “Rīgas gatve 5” un “Rīgas gatve 7” izstrādei un atļaut veikt lokālplānojuma izstrādi ne ilgāk kā līdz jaunā Ādažu novada teritorijas plānojuma apstiprināšanai (pielikumā).
2. Apstiprināt par lokālplānojuma izstrādes vadītāju Ādažu novada pašvaldības teritorijas plānotāju Miķeli Cini.
3. Ādažu novada pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Par lēmuma izpildes kontroli atbild pašvaldības izpilddirektora vietniece.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Darba uzdevums lokālplānojuma izstrādei ar pielikumiem uz 7 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU